Pasaporta e Kosovës



Pasaporta e Kosovës është një dokument udhëtimi që i lëshohet qytetarëve të Republikës së Kosovës. Ky dokument bën të mundur udhëtimet ndërkombëtare dhe është provë e shtetësisë së Kosovës. Lëshimi i pasaportës është kompetencë e Ministrisë së Punëve të Brëndshme të Kosovës. Pasaporta kosovare përputhet me të gjitha standartet e rekomanduara nga Organizata Ndërkombëtare e Aviacionit Civil (ICAO) si: përmasat, teknologjia, siguria, modeli, etj.

Modeli i pasaportës u paraqit për herë të parë më 14 mars 2008 dhe filloi të lëshohej më 30 korrik 2008.

Modeli i ri i pasaportës është me ngjyrë blu të errët, me stemën e Republikës së Kosovës në mes të kopertinës. Fjalët "REPUBLIKA E KOSOVËS" dhe "PASAPORTË" janë të shkruara ne gjuhën shqipe, serbe dhe angleze. Edhe të dhënat personale në faqen e brëndshme janë të shkruajtura në të tria këto gjuhë.

Për shtetasit mbi 18 vjeç pasaporta ka vlefshmëri 10 vjeçare nga data e lëshimit.

Para lëshimit të pasaportës nga ana e autoriteteve kosovare kjo kompetencë i përkiste Misionit të Kombeve të Bashkuara në Kosovë (UNMIK) dhe pasaporta kishte vlefshmëri jo më tepër se dy vjeçare.

Për shkak se Kosova ende nuk është e njohur si shtet i pavarur dhe sovran nga të gjitha kombet e botës, si rrjedhim edhe pasaporta e saj ende nuk ka një pranim të përgjithshëm ndërkombëtar. Është kurioz fakti se disa shtete që e kanë njohur Kosovën si shtet ngurrojnë ta njohin formalisht edhe pasaportën e saj. Kurse disa shtete që nuk e kanë njohur Kosovën si shtet lejojnë mbajtësit e pasaportës kosovare të lëvizin në territorin e tyre madje lëshojne edhe viza në të.

Pasaporta e Republikës së Kosovës lëshohet në katër variante: Pasaportë e zakonshme, Pasaportë diplomatike, Pasaportë zyrtare dhe Dokument udhëtimi.

thumb|200px|Faqja e brendshme e Pasaportës

Udhëtimet pa viza
Mbajtësit e pasaportës së Kosovës mund të udhëtojnë pa viza në vendet në vijim:


 * 🇦🇱 Shqipëri
 * 🇲🇰 Maqedoni
 * 🇲🇪 Mali i Zi
 * 🇹🇷 Turqi

Lidhje të jashtme

 * Ministria e Punëve të Brëndshme të Kosovës

Reisepass (Kosovo) Kosovan passport Passaporto kosovaro Kosoviske pass